1. ปัจจัยความเสี่ยง

1.1 ความเสี่ยงจากความต้องการเงินทุนหมุนเวียนที่เพิ่มขึ้นจากการสร้างบ้านพร้อมอยู่

ในปี 2549 บริษัทยังคงนโยบายสร้างบ้านพร้อมอยู่
เพื่อสร้างความมั่นใจในการซื้อบ้านและตอบสนองความต้องการของลูกค้าว่าจะได้รับการส่งมอบบ้านได้ตามสัญญา
แต่จะดำเนินการควบคู่ไปกับการสร้างบ้านก่อนขาย(บ้านระหว่างก่อสร้าง)
ที่มีแบบก่อสร้างและต้นทุนที่แน่นอน โดยบริษัทมีการกำหนดปริมาณก่อสร้างบ้านพร้อมอยู่
เพื่อรองรับการขายในจำนวนที่เหมาะสมโดยพิจารณาถึง Moving Average
และปริมาณการสั่งสร้าง
เนื่องจากความต้องการของผู้บริโภคมากกว่าปริมาณการสร้างบ้านพร้อมอยู่ของบริษัท/หรือไม่ตรงตามความต้องการของลูกค้า
ณ เวลานั้น บริษัทจึงจำเป็นต้องเปิดโอกาสให้ลูกค้าได้รับความพอใจสูงสุด
ในขณะเดียวกันบริษัทได้เริ่ม การขายบ้านระหว่างก่อสร้างในโครงการที่มีศักยภาพ
ซึ่งก็ได้รับการตอบรับที่ดี
อันเนื่องจากความเชื่อถือชื่อเสียงบริษัทที่เชื่อมั่นว่าจะได้รับการส่งมอบบ้านตามสัญญา
จากการเปิดโครงการ บ้านเดี่ยวและ ทาวน์เฮ้าส์ 2 ทำเลในไตรมาส 4 ผลจากการ Presale
ทำให้บริษัทลดความเสี่ยงในการหาแหล่งเงินทุนหมุนเวียน
เนื่องจากได้รับพิจารณาอนุมัติเงินสนับสนุนโครงการจากสถาบันการเงินที่มั่นใจในศักยภาพของโครงการที่มียอดขายต่อเนื่องจากผู้บริโภค
ล่วงหน้า ช่วยลดความเสี่ยงจากการสร้างแล้วขายไม่ได้
ลดการใช้เงินทุนหมุนเวียนในการก่อสร้างบ้านลง
เนื่องจากบริษัทสามารถรับเงินจากลูกค้ามาเป็นเงินทุนหมุนเวียนในการก่อสร้างได้บางส่วน
ขณะเดียวกันบริษัทได้นำเทคนิคการก่อสร้างบ้านสำเร็จรูประบบ ผนังรับน้ำหนัก (Load Bearing
Wall) และ ระบบ เสา-คาน (Rigid Frame or Skeleton)
ซึ่งทำให้ลดระยะเวลาในการก่อสร้างบ้าน
และสามารถควบคุมคุณภาพของวัสดุได้ดีกว่าเพราะไม่ต้องพึ่งฝีมือแรงงานมาก
จะช่วยลดระยะเวลาก่อสร้างบ้านจากเดิมที่ใช้เวลาประมาณ 6 - 8 เดือน ลงเหลือ ประมาณ 4 -
5 เดือน ซึ่งจะทำให้สามารถบริหารสต็อกสินค้าอย่างมีประสิทธิภาพในจำนวนที่เหมาะสม

บริษัทยังมีความต้องการเงินทุนหมุนเวียนที่เพิ่มสูงขึ้นจากการขยายตัวของธุรกิจ
แต่สถาบันการเงินก็จะลดความเสี่ยงจากการ Presale
ทำให้สามารถรับชำระหนี้ได้เร็วขึ้นและทำให้ต้นทุนบริษัทลดลง
ไม่ก่อให้เกิดปัญหาในการชำระหนี้คืนให้แก่เจ้าหนี้ของบริษัท
เนื่องจากบริษัทใช้เงินทุนหมุนเวียนดังกล่าวจากการโอนขายบ้านและที่ดินในโครงการต่าง ๆ
ซึ่งมีระยะเวลาพัฒนาโครงการและระยะเวลาการขายที่แตกต่างกัน
ช่วยให้บริษัทสามารถบริหารเงินทุนหมุนเวียนได้ โดยบริษัท
ยังได้ป้องกันความเสี่ยงโดยการใช้วงเงินกู้ที่ได้รับการสนับสนุนจากสถาบันการเงินเป็นแหล่งเงินทุนหมุนเวียนสำรองเพิ่มเติมอีกทางหนึ่ง

1.2 ความเสี่ยงจากการปรับตัวเพิ่มสูงขึ้นของต้นทุนในการก่อสร้าง และการขาดแคลนผู้รับเหมา

สภาวะการขยายตัวของธุรกิจอสังหาริมทรัพย์ซึ่งต่อเนื่องมาตั้งแต่ปลายปี 2546
รวมทั้งการปรับตัวเพิ่มสูงขึ้นอย่างต่อเนื่องของระดับราคาน้ำมันในช่วงระยะเวลาที่ผ่านมา
ส่งผลให้ราคาวัสดุก่อสร้างและแรงงานในการก่อสร้างปรับตัวเพิ่มสูงขึ้นตามไปด้วยซึ่งอาจก่อให้เกิดผลกระทบต่อต้นทุนในการดำเนินธุรกิจของบริษัท
ซึ่งบริษัทได้ให้ความสำคัญกับการลดความเสี่ยงของความผันผวนของราคาวัสดุก่อสร้างและแรงงาน
โดยการปรับกลยุทธ์ในการสร้างบ้านเป็นการสร้างบ้านพร้อมอยู่และบ้านสร้างก่อนขายทดแทนบ้านสั่งสร้าง
ซึ่งเป็นแนวทางหนึ่งในการบริหารความเสี่ยง จึงเป็นผลทำให้บริษัททราบแผนการก่อสร้างล่วงหน้า
สามารถต่อรองราคาและควบคุมต้นทุนวัสดุก่อสร้างได้ระดับหนึ่ง
รวมทั้งทำให้บริษัททราบต้นทุนรวมที่เกิดขึ้นก่อนการขาย
นอกจากนี้บริษัทได้มีนโยบายเกี่ยวกับการสั่งซื้อวัสดุก่อสร้างที่สำคัญ เช่น เสาเข็ม หรือหลังคา
เป็นต้น
โดยบริษัทจะเป็นผู้จัดหาวัสดุก่อสร้างเพื่อใช้สำหรับโครงการทั้งหมดของบริษัทและบริษัทย่อยเอง
ทำให้บริษัทมีอำนาจในการต่อรองราคาและกำหนดเงื่อนไขการส่งมอบที่ดีกว่า ทั้งนี้
ที่ผ่านมาบริษัทยังไม่ได้รับผลกระทบจากการปรับตัวขึ้นของราคาวัสดุก่อสร้างแต่ประการใด

สำหรับความเสี่ยงในการขาดแคลนผู้รับเหมางานที่อาจเกิดขึ้นนั้น
บริษัทให้ความสำคัญกับการบริหารงานก่อสร้าง
บริษัทได้ว่าจ้างผู้รับเหมาก่อสร้างทั้งขนาดกลางและขนาดเล็กมีจำนวนรวมมากกว่า 100 ราย
โดยมีการกำหนดคุณสมบัติผู้รับเหมาและราคาก่อนที่จะมีการตกลงทำสัญญาและกำหนดระยะเวลาการส่งมอบงานที่ชัดเจน
รวมทั้งมีการบริหารปริมาณงานก่อสร้างให้แก่ผู้รับเหมาอย่างเหมาะสม และสม่ำเสมอ
นอกจากนี้บริษัทยังได้สร้าง Supply Chain เพื่อช่วยสนับสนุนด้านวัตถุดิบให้แก่ผู้รับเหมา
การให้ความรู้ผู้รับเหมารวมทั้งการพิจารณาการจัดชั้นคุณภาพของผู้รับเหมา
ให้แก่ผู้รับเหมาที่มีคุณภาพตามผลงาน
การปรับราคาค่าก่อสร้างตามสภาวะตลาดและวัสดุก่อสร้างที่เพิ่มขึ้น โดยการพิจารณาอย่างเป็นธรรม
โดยมีมาตรฐานการตรวจสอบให้เป็นไปตามเกณฑ์ที่กำหนด
การสร้างบรรยากาศของความร่วมมือระหว่างผู้รับเหมากับบริษัท ปัจจุบันโครงการบ้านจัดสรรต่างๆ
เริ่มชะลอการก่อสร้างและเร่งการบริหารเพื่อลดปริมาณสต็อกจากปริมาณการสั่งสร้าง Over
supply ในบางทำเล

นอกจากนี้บริษัทยังได้นำเทคนิคการก่อสร้างบ้านสำเร็จรูปมาใช้ คือ บ้านสำเร็จรูประบบ
ผนังรับน้ำหนัก (Load Bearing Wall) และ บ้านสำเร็จรูป ระบบ เสา-คาน (Rigid Frame
or Skeleton) ซึ่งทำให้ลดระยะเวลาในการก่อสร้างบ้าน
และแก้ไขปัญหาการขาดแคลนแรงงานและช่างฝีมือ เนื่องจากเป็นการผลิตชิ้นส่วนจากโรงงาน
ใช้แรงงานคนน้อย และสามารถควบคุมคุณภาพของวัสดุได้ดีกว่าเพราะไม่ต้องพึ่งฝีมือแรงงานมาก

ความเสี่ยงจากการค้ำประกันหนี้สินแก่บริษัทร่วม และบริษัทย่อย

บริษัทได้เข้าค้ำประกันหนี้เงินกู้ยืมจากสถาบันการเงินของบริษัทร่วมแห่งหนึ่ง คือ บริษัท
กรุงเทพบ้านและที่ดิน จำกัด (มหาชน) โดยมียอดคงเหลือ ณ วันที่ 31 ธันวาคม 2549 จำนวน 30
ล้านบาท ( รายละเอียดปรากฏตามส่วน รายการระหว่างกัน ) ซึ่งปัจจุบันบริษัท
กรุงเทพบ้านและที่ดิน จำกัด (มหาชน) ยังมิได้มีการผิดนัดชำระหนี้ดังกล่าว
บริษัทจึงยังไม่มีความรับผิดชอบต่อเจ้าหนี้กลุ่มนี้
ซึ่งเป็นเจ้าหนี้อีกกลุ่มหนึ่งตามที่ได้ระบุไว้ในแผนฟื้นฟูกิจการ อย่างไรก็ตามหากหนี้ที่บริษัทได้เข้าไป
ค้ำประกันไว้ดังกล่าวเกิดการผิดนัดชำระ
ซึ่งตามแผนฟื้นฟูกิจการได้จัดกลุ่มเจ้าหนี้ดังกล่าวเป็นเจ้าหนี้กลุ่มที่ 11
บริษัทมีภาระจะต้องชำระหนี้ดังกล่าว โดยชำระเป็นเงินสดจำนวนร้อยละ 8
ของจำนวนหนี้เงินต้นที่ผิดนัด ส่วนที่เหลือจำนวนร้อยละ 92 จะถูกแปลงสภาพหนี้เป็นทุน
และจะต้องจัดสรรใบสำคัญแสดงสิทธิแบบให้เปล่าตามที่กำหนดไว้ในแผนฟื้นฟูกิจการด้วย

อย่างไรก็ตาม บริษัท กรุงเทพบ้านและที่ดิน จำกัด (มหาชน)
ได้ทำการเจรจาปรับโครงสร้างหนี้ดังกล่าวกับสถาบันการเงินที่เป็นเจ้าหนี้รายดังกล่าว
ซึ่งเงื่อนไขในการจ่ายชำระหนี้คืนนั้นเอื้อประโยชน์ให้กับบริษัท กรุงเทพบ้านและที่ดิน จำกัด
(มหาชน) เพื่อให้สามารถชำระคืนหนี้ได้

ปัจจุบันบริษัท กรุงเทพบ้านและที่ดิน จำกัด (มหาชน)
อยู่ระหว่างพัฒนาโครงการบ้านจัดสรรซึ่งมีโครงการที่ดำเนินการอยู่ในปี 2549 จำนวน 5 โครงการ
มีมูลค่าโครงการรวม 9,281 ล้านบาท (รายละเอียดปรากฏในลักษณะผลิตภัณฑ์และบริการ)
ในช่วงที่ผ่านมาบริษัท กรุงเทพบ้านและที่ดิน จำกัด (มหาชน)
ยังมิได้มีการผิดนัดชำระหนี้ดังกล่าวแต่อย่างใด
ทำให้ความเสี่ยงของบริษัทในการค้ำประกันหนี้สินของบริษัทร่วมนี้คงอยู่ในระดับต่ำ

บริษัทเอสเตท เพอร์เฟ็คท์ จำกัด (บริษัท ย่อย) (“เอสเตทฯ”)

บริษัทเข้าค้ำประกันวงเงินกู้รวม 1,401 ล้านบาท
(ปรากฏในรายละเอียดประกอบงบการเงินประจำปี 2549) ในระหว่างปี 2549
ได้มีมติกรรมการบริษัทให้เข้าค้ำประกันวงเงินกู้โครงการบริษัทย่อย 2 โครงการ (บริษัท
ถือหุ้นร้อยละ 100 )

บริษัทเข้าทำสัญญาค้ำประกันวงเงินกู้โครงการร่มเกล้า จำนวน 434 ล้านบาท และ
วงเงินกู้โครงการเพอร์เฟสเพลส สุขุมวิท 77 จำนวน 967 ล้านบาทกับสถาบันการเงินแห่งหนึ่ง
(รายละเอียด รายการระหว่างกัน)
โดยการเข้าค้ำประกันนี้เป็นการให้ความช่วยเหลือทางการเงินที่จำเป็นเนื่องจากเป็นการนำไปพัฒนาโครงการและขยายงานตามแผนงานของเอสเตทฯ
บริษัทจำเป็นต้องค้ำประกันเนื่องจากถือหุ้นอยู่ 100%
ขณะนี้โครงการดังกล่าวอยู่ระหว่างการดำเนินการพัฒนา โดยโครงการ เพอร์เฟคเพลส สุขุมวิท 77
มีมูลค่าโครงการคงเหลือรวม 4,107 ล้านบาทและโครงการ ร่มเกล้า เฟส 1
มีมูลค่าโครงการรวม 1,148 ล้านบาท ซึ่งคาดว่าจะเปิดการขายในไตรมาส 4 ปี 2550
บริษัทเชื่อมั่นในผลิตภัณฑ์ ราคา และศักยภาพของทำเล ที่อยู่ใกล้สนามบินสุวรรณภูมิ
จะได้รับการตอบรับเป็นอย่างดี ตามที่โครงการเพอร์เฟค เพลส สุขุมวิท 77 เฟส 1
ที่กำลังจะปิดการขายในปี 2550 นี้

1.4 ความเสี่ยงจากภาวะการแข่งขันที่สูงขึ้นของตลาดที่อยู่อาศัย

จากภาวะการแข่งขันที่สูงขึ้นของผู้ประกอบการอสังหาริมทรัพย์ที่ผ่านมา
สืบเนื่องมาจากความต้องการในการซื้อบ้านหรือที่อยู่อาศัยไม่สอดคล้องกับอุปทานที่มีอยู่อย่างมากในตลาดโดยเฉพาะในช่วงปี
2547 เป็นต้นมา โดยเมื่อพิจารณาแยกอุปทานตามประเภทบ้านหรือที่อยู่อาศัยแล้ว
พบว่าอุปทานที่มีล้นกว่าความต้องการของผู้บริโภคโดยส่วนใหญ่เป็นตลาดบ้านในระดับราคาสูง
ส่งผลให้ผู้ประกอบการมีการปรับตัวและปรับกลยุทธ์ในการพัฒนาโครงการให้สอดคล้องกับความต้องการที่มีอยู่ในปัจจุบัน
ซึ่งมิใช่ผู้ประกอบการทุกรายที่สามารถปรับตัวเพื่อการสร้างบ้านหรือที่อยู่อาศัยที่ระดับราคาต่ำได้
อีกทั้งการการกู้ยืมจากสถาบันการเงินในปัจจุบันก็ค่อนข้างจำกัดจากนโยบายการปล่อยสินเชื่อที่เข้มงวดประกอบกับอัตราดอกเบี้ยมีแนวโน้มปรับตัวสูงขึ้น
ทำให้ผู้ประกอบการที่เหลือในปัจจุบันมีจำนวนลดลง โดยส่วนใหญ่จะเป็นกลุ่มผู้ประกอบการขนาดใหญ่
ที่มีฐานเงินทุนมากและอยู่ในตลาดอสังหาริมทรัพย์มานาน
ทำให้การแข่งขันในตลาดมีความรุนแรงมากขึ้น

บริษัทให้ความสำคัญกับสภาวะการแข่งขันโดยการติดตามอย่างใกล้ชิดโดยศึกษาและวิจัยพฤติกรรมของผู้บริโภค
เพื่อพัฒนาบ้านให้ตรงตามความต้องการของผู้บริโภคและให้ความพึงพอใจสูงสุด ทั้งด้านราคา ทำเล
คุณภาพ สิ่งแวดล้อม โดยใน ปี 2549 บริษัทได้ปรับกลยุทธ์หันมาสร้างบ้านเดี่ยว ที่มีขนาดเล็กลง
ตามกำลังซื้อที่ลดลง ของผู้บริโภค แต่ ยังเน้นฟังก์ชั่น การใช้งานตามเดิม ภายใต้ สโมสร และ
ทะเลสาบขนาดใหญ่ เพื่อคุณภาพชีวิตที่ดีของผู้ซื้อบ้าน เพิ่มสินค้าใหม่ ได้แก่ ทาวน์เฮ้าส์ และ
บ้านแฝด ในระดับราคาไม่เกิน 3 ล้านบาท ต่อหน่วย นอกเหนือจากคอนโดมิเนียม
ที่มีการขายได้อย่างต่อเนื่อง และบริษัทยังเพิ่มทำเล ขยายฐานลูกค้าบ้านแนวราบ ในระดับราคา
1.7 – 3 ล้านบาท ในทำเลใหม่ 2 โครงการ โดยบ้านเดี่ยว และบ้านแฝด ระดับราคา 2.5 – 3
ล้านบาท และทาวน์เฮ้าส์ ระดับราคา ที่ 1.7 – 2.2 ล้านบาท ซึ่งได้รับการตอบรับที่ดี
และสามารถทำให้บริษัทและบริษัทย่อย มี Backlog ยกมาปี 2550 รวม 3,374
ล้านบาทโดยเป็นคอนโดมิเนียม 2,310.79 ล้านบาทและบ้านเดี่ยวรวม 1,063.72 ล้านบาท
ซึ่งจะเริ่มสามารถทยอยการรับรู้รายได้ตั้งแต่กุมภาพันธ์ ปี 2550
เป็นต้นไปบริษัทเชื่อมั่นว่ากลยุทธ์ของบริษัท จะได้รับการตอบรับจากผู้บริโภค อย่างต่อเนื่อง
และจะสามารถทำให้ความเสี่ยงลดลงอยู่ในระดับต่ำ

5.  ความเสี่ยงในการชำระคืนหุ้นกู้

ภายหลังออกจากแผนฟื้นฟูกิจการ เมื่อวันที่ 24 พฤษภาคม 2547 ที่ประชุมวิสามัญของบริษัท
ได้มีมติอนุมัติออกและเสนอขายหุ้นกู้ภายในวงเงินไม่เกิน 2,000 ล้านบาท
ซึ่งทำให้ภาระหนี้ของบริษัทเพิ่มสูงขึ้นจากเดิมเมื่อเทียบกับปี 2546 กล่าวคือ ในปี 2547
บริษัทมีหนี้สินรวมเท่ากับ 7,192.94 ล้านบาท เพิ่มขึ้นจากปี 2546 ที่บริษัทมีหนี้สินรวมเท่ากับ
4,472.57 ล้านบาทหรือคิดเป็นสัดส่วนการเพิ่มขึ้นร้อยละ 60.82
นอกจากนี้การออกหุ้นกู้ดังกล่าวยังทำให้อัตราส่วนหนี้สินต่อส่วนของผู้ถือหุ้นของบริษัท (D/E Ratio)
ในปี 2547 เพิ่มขึ้นจากปี 2546 โดยเพิ่มขึ้นจาก 1.09 เท่าในปี 2546 เป็น 1.40 เท่า ในปี
2547 คิดเป็นสัดส่วนการเพิ่มร้อยละ 28.44 ทั้งนี้ ในปี 2548 เท่ากับ 1.33 เท่า
ปรับลดลงร้อยละ 5.0 จากปี 2547 ซึ่งเป็นผลจากการที่หนี้สินรวมเพิ่มขึ้น 730.79
ล้านบาทหรือเพิ่มขึ้นร้อยละ 10.16 โดยเป็นผลจากการขายหุ้นกู้ไม่ด้อยสิทธิแปลงสภาพ
ในขณะที่ส่วนของผู้ถือหุ้นเพิ่มขึ้น 803.48 ล้านบาทหรือเพิ่มขึ้นร้อยละ 15.65
ซึ่งเพิ่มขึ้นจากผลกำไรจำนวน 1,092.64 ล้านบาทและหุ้นกู้ไม่ด้อยสิทธิแปลงสภาพ –
องค์ประกอบที่เป็นทุน 23.54 ล้านบาท หักด้วยเงินปันผลจ่ายจำนวน 312.70 ล้านบาท

สำหรับ อัตราส่วนหนี้สินต่อส่วนของผู้ถือหุ้น ในปี 2549 เท่ากับ 1.32 เท่า ไม่แตกต่างจากปี 2548
ที่มีอัตราส่วนหนี้สินต่อส่วนของผู้ถือหุ้นเท่ากับ 1.33 เท่า
ถึงแม้ว่าส่วนของผู้ถือหุ้นของบริษัทและบริษัทย่อย ในปี 2549 จะลดลงจากปี 2548 แต่หนี้สินรวมในปี
2549 ก็ลดลงด้วยเช่นกัน

บริษัทได้ดำเนินการไถ่ถอนหุ้นกู้มีหลักประกันที่ออกในปี 2547 ที่ประกอบด้วยหุ้นกู้มีประกัน 2 ชุด
มูลค่ารวมทั้งสิ้น 1,200 ล้านบาท ตามกำหนดการไถ่ถอนในปี 2549 คือ

  1.1 หุ้นกู้มีประกัน ครั้งที่ 1/2547 ชุดที่ 1 ครบกำหนดไถ่ถอนปี 2549

  จำนวน 450,000 หน่วย มูลค่าที่ตราไว้หน่วยละ 1,000 บาท มูลค่ารวมไม่เกิน 450 ล้านบาท
  อายุ 1.5 ปี ครบกำหนดไถ่ถอนในวันที่ 18 กุมภาพันธ์ 2549
  อัตราดอกเบี้ยหุ้นกู้เท่ากับอัตราดอกเบี้ยเงินฝากประจำ 6 เดือน
  สำหรับบุคคลธรรมดาของธนาคารนครหลวงไทย จำกัด (มหาชน) บวกด้วยร้อยละ 3.4 ต่อปี
  กำหนดจ่ายปีละ 2 ครั้งนับจากวันออกหุ้นกู้ และตลอดอายุหุ้นกู้มีเงื่อนไขที่บริษัทต้องปฏิบัติตาม คือ
  การดำรงอัตราส่วนทรัพย์สินที่เป็นหลักประกันต่อมูลค่ารวมของหุ้นกู้ที่ยังมิได้ไถ่ถอน เท่ากับ 1.5 :
  1 และการดำรงสัดส่วนหนี้สินรวมต่อส่วนของผู้ถือหุ้นไม่เกิน 1.75 เท่า

  1.2 หุ้นกู้มีประกัน ครั้งที่ 1/2547 ชุดที่ 2 ครบกำหนดไถ่ถอนปี 2549

  จำนวน 750,000 หน่วย มูลค่าที่ตราไว้หน่วยละ 1,000 บาท มูลค่ารวมไม่เกิน 750 ล้านบาท
  อายุ 2 ปี ครบกำหนดไถ่ถอนในวันที่ 18 สิงหาคม 2549
  อัตราดอกเบี้ยหุ้นกู้เท่ากับอัตราดอกเบี้ยเงินฝากประจำ 6 เดือน
  สำหรับบุคคลธรรมดาของธนาคารนครหลวงไทย จำกัด (มหาชน) บวกด้วยร้อยละ 3.5 ต่อปี
  กำหนดจ่ายปีละ 2 ครั้งนับจากวันออกหุ้นกู้ และตลอดอายุหุ้นกู้มีเงื่อนไขที่บริษัทต้องปฏิบัติตาม คือ
  การดำรงอัตราส่วนทรัพย์สินที่เป็นหลักประกันต่อมูลค่ารวมของหุ้นกู้ที่ยังมิได้ไถ่ถอน เท่ากับ 1.5 :
  1 และการดำรงสัดส่วนหนี้สินรวมต่อส่วนของผู้ถือหุ้นไม่เกิน 1.75 เท่า

ปัจจุบันบริษัท ยังคงเหลือภาระผูกพันที่เป็นหุ้นกู้มีหลักประกัน รวม 2 ชุด มีมูลค่า รวม 800 ล้านบาท
ดังนี้

  1. หุ้นกู้มีประกัน ครั้งที่ 2/2547 ชุดที่ 1 ครบกำหนดไถ่ถอนปี 2550

  จำนวน 350,000 หน่วย มูลค่าที่ตราไว้หน่วยละ 1,000 บาท มูลค่ารวมไม่เกิน 350 ล้านบาท
  อายุ 2.5 ปี ครบกำหนดไถ่ถอนในวันที่ 23 กุมภาพันธ์ 2550
  อัตราดอกเบี้ยหุ้นกู้เท่ากับอัตราดอกเบี้ยเงินฝากประจำ 6 เดือน
  สำหรับบุคคลธรรมดาของธนาคารนครหลวงไทย จำกัด (มหาชน) บวกด้วยร้อยละ 3.65 ต่อปี
  กำหนดจ่ายปีละ 2 ครั้งนับจากวันออกหุ้นกู้ และตลอดอายุหุ้นกู้มีเงื่อนไขที่บริษัทต้องปฏิบัติตาม คือ
  การดำรงอัตราส่วนทรัพย์สินที่เป็นหลักประกันต่อมูลค่ารวมของหุ้นกู้ที่ยังมิได้ไถ่ถอน เท่ากับ 1.5 :
  1 และการดำรงสัดส่วนหนี้สินรวมต่อส่วนของผู้ถือหุ้นไม่เกิน 1.75 เท่า

  หมายเหตุ ** บริษัทได้ดำเนินการไถ่ถอนหุ้นกู้มีประกัน ครั้งที่ 2/2547 ชุดที่ 1 มูลค่ารวม 350
  ล้านบาท เรียบร้อยแล้ว เมื่อวันที่ 23 กุมภาพันธ์ 2550

  2. หุ้นกู้มีประกัน ครั้งที่ 2/2547 ชุดที่ 1 ครบกำหนดไถ่ถอนปี 2551

  จำนวน 450,000 หน่วย ราคาตามมูลค่าหน่วยละ 1,000 บาท มูลค่ารวม 450 ล้านบาท อายุ
  2 ปี มีกำหนดไถ่ถอนในวันที่ 8 กุมภาพันธ์ 2551 กำหนดจ่ายดอกเบี้ยในอัตราดอกเบี้ยคงที่ร้อยละ
  6.65 ต่อปี ปีละสองครั้งนับจากวันออกหุ้นตลอดอายุหุ้นกู้
  และมีเงื่อนไขเกี่ยวกับการดำรงอัตราส่วนของหนี้สินต่อทุน อัตราการจ่ายเงินปันผล
  และสัดส่วนมูลค่าหลักประกันต่อมูลค่ารวมของหุ้นกู้ที่บริษัทฯต้องปฏิบัติตาม

บริษัทมีวงเงินกู้โครงการและแหล่งเงินกู้ระยะสั้นเพื่อใช้เป็นเงินทุนหมุนเวียนในการประกอบธุรกิจปกติของบริษัท
ตลอดจนยอดหนี้ส่วนที่เหลือจากเจ้าหนี้ตามแผนฟื้นฟู ในปี2549
บริษัทมียอดขายเพิ่มขึ้นจากการเปิดโครงการใหม่ 5 โครงการ
คิดเป็นอัตราการขยายตัวเพิ่มขึ้นร้อยละ 19.51 ไม่รวมยอดขายโครงการคอนโดมิเนียม “ เมโทร
พาร์ค ” ที่มียอดขายกว่า 90 % ของมูลค่าโครงการเฟสที่ 1 และกว่า 60 %
ของมูลค่าโครงการในเฟส 2 จากการรับรู้รายได้เฉพาะบ้านเดี่ยวในปี 2549 ทำให้ บริษัทมียอด
Backlog ยกมาจากปี 2549 ในส่วนของ คอนโดมิเนียม เฟส 1 และ เฟส 2 จำนวน 2,310.79
ล้านบาท ซึ่งจะสามารถทยอยรับรู้รายได้ใน ไตรมาส 1 ของปี 2550 นอกจากนี้ บริษัทยังมี
Backlog ในส่วนของบ้านเดี่ยวกว่า 1,063.72 ล้านบาท ซึ่งจะสามารถทยอยรับรู้รายได้ตั้งแต่ต้นปี
2550 นี้

บริษัทจึงมีความมั่นใจในสภาพคล่องทางการเงินของบริษัทว่ามีความสามารถเพียงพอในการจ่ายชำระหนี้หุ้นกู้มีประกันชุดต่าง
ๆ ของบริษัท รวมทั้งการรักษาสภาพคล่องในการดำเนินกิจการ